cyanic-selkie/wikianc huggingface dataset:
Silmäiltayökkönen
Koko ja ulkonäkö
Tumman harmaankirjava yökkönen, jonka siipiväli on 33–38 mm. Etusiipi on pohjaväriltään harmaa tai sinertävän harmaa. Siiven tyvessä on selkeä, musta tyvijuomu. Samoin siiven kärkiosan takanurkassa erottuu musta pitkittäisviiru. Ulompi poikkiviiru on musta, vaaleatäytteinen ja tummanharmaalla varjostunut. Rengastäplä on pieni, keskiosastaan tumma ja verrattain kaukana munuaistäplästä. Siipiripset ovat harmaa-valkoiset. Takasiivet ovat tummat, harmaanruskeat.
Samannäköinen laji on erityisesti suoiltayökkönen (Acronicta menyanthidis).
Täysikasvuinen toukka on musta ja sen selkäpuolella on kaksi riviä oransseja nystyjä, joista kustakin lähtee oranssinruskeiden karvojen tupsu. Toukan sivuilla karvat ovat mustia.
Levinneisyys ja lentoaika
pienoiskuva|vasen|250px|Silmäiltayökkösen toukka. Silmäiltayökköstä tavataan Euroopasta Itä-Siperiaan. Suomessa sitä tavataan koko maassa. Perhoset ovat lennossa toukokuun keskivaiheilta heinäkuulle.
Elinympäristö ja elintavat
Perhosta tavataan varsin monenlaisissa lehtipuita ja pensaita kasvavissa ympäristöissä, ei kuitenkaan tunturipaljakalla. Perhoset lentävät yöllä ja tulevat hyvin syötille, huonommin valolle. Kotelo talvehtii kotelokopan sisällä maassa.
Ravintokasvi
Toukka on erilaisilla lehtipuilla, pensailla ja varvuilla elävä polyfagi.
Charles De’Ath
Charles De'Ath (s. 24. toukokuuta 1968 Lontoo, Iso-Britannia, tunnetaan myös nimillä Charlie De'Ath, Charles De-Ath ja Charles Death) on brittiläinen näyttelijä. Hän on näytellyt mm. TV-sarjoissa Naiskonstaapeli 56, The Last Dective, Emmerdale sekä Holby Cityn sairaala.
Earthship
Earthship on luonnon- ja kierrätysmateriaalista rakennettu ekotalo, joka käyttää hyväkseen aurinkoenergiaa passiivisesti. Earthship-rakennukset on yleensä rakennettu mullalla täytetyistä autonrenkaista, jotka varaavat lämpöä ja tasoittavat siten luonnollisesti sisätilojen lämpötilavaihteluita. Yleensä rakennuksissa on huomioitu myös ilmanvaihto ja ne yritetään tehdä mahdollisimman riippumattomiksi sähköverkoista ja fossiilisten polttoaineiden käytöstä.
Earthship-rakennukset yritetään yleensä rakentaa mahdollisimman ekologisesti käytössä olevista materiaaleista ja ne pyrkivät käyttämään auringonvaloa ja muita saatavilla olevia resursseja hyväkseen. Esimerkiksi auringonvalon puoleiset seinät pyritään rakentamaan niin, että sisään pääsee mahdollisimman paljon valoa ja lämpöä.
Vanhemmat rakennukset ovat usein hevosenkengän muotoisia, uudemmat mallit ovat enemmän suorakaiteen muotoisia jotta luonnonvalo ja lämpö pääsevät sisään. Lämmön on tarkoitus imeytyä paksuihin sisempiin seiniin. Suomen oloissa vähäisen auringonvalon vuoksi perinteinen malli ei toimi kovin hyvin, mutta Suomen oloissa paremmin toimivia malleja tutkitaan jo.
Sisäseinissä käytetään usein hunajakennomaisia rakenteita, joissa osana läpinäkyviä pulloja käytetään valon pääsemiseksi läpi seinistä keinovalon tarpeen vähentämiseksi ja eristeenä. Earthship rakennuksissa katto on usein energian säästämiseksi erityisen hyvin lämpöeristetty.
Historia
Earthshipin nykymuotoa alkoi hahmotella 1970-luvulla arkkitehti Mike Reynolds. Hänen tavoitteenaan oli suunnitella talo, joka täyttäisi kolme tavoitetta: Ensinnäkin sen tulisi tukea kestävän kehityksen arkkitehtuuria ja käyttää materiaaleja, joita löytyy koko maapallolta, ja kierrätysmateriaaleja. Toiseksi talon tulisi käyttää mahdollisimman paljon luonnon energialähteitä ja olla mahdollisimman riippumaton yhteiskunnan tarjoamasta infrastruktuurista, kuten sähköverkosta ja vesijohdoista. Tämän ansiosta talon olisi tarkoitus myös selvitä paremmin luonnon katastrofeista ja vähentää kulutusta. Kolmanneksi rakennuksen tulisi olla edullinen ja sen rakentamisen pitäisi onnistua ilman rakennusalan koulutusta.
Reynoldsin suunnitelmat johtivat lopulta hevosenkengän muotoiseen rakenteeseen, joita hänen perustamansa Earthship Biotecture -yritys suunnittelee ja markkinoi nykyään. Vaikka rakennuksissa käytetään useimmiten mullalla täytettyjä autonrenkaita, materiaaliksi kelpaa ainakin periaatteessa muukin lämpöä varaava tiheä aines, kuten kivi, betoni tai hiekkasäkki.
Earthship-rakennuksia löytyy nykyään ympäri maailmaa, toistaiseksi tosin vähemmän pohjoisimmilla alueilla. Rakennukset sopivat paremmin eteläisemmälle alueille, koska pohjoisemmassa ongelmana on auringonvalon puute, lisälämmityksen tarve ja kosteus. Ruotsiin ja Viroon on rakennettu Earthship-taloja. Suomessa Earthship-talojen rakentamista ovat muiden pohjoisten ongelmien lisäksi hidastaneet rakennuslupasäädännöt, jotka olivat myös Mike Reynoldsin ongelmana jo aikoinaan Yhdysvalloissa.
Perusratkaisut
Earthship-rakennus pyrkii omavaraisuuteen veden, sähkön ja ilmastoinnin suhteen.
Vesi
Käyttövettä kerätään sadevedestä, lumesta ja kondenssivedestä. Juomavesi puhdistetaan ennen käyttöönottoa.
Harmaavesi
Harmaavesi on suihku- tai pesuvetenä käytettyä vettä. Juomakelvotonta harmaata vettä käytetään Earthship-rakennuksissa monissa yhteyksissä wc:n huuhtelusta kasvien kasteluun.
Ilmastointi
Sisätilojen ilmastoinnissa käytetään hyväksi useita ilmiöitä. Tärkeimpinä niistä ovat lämpöä varaavat materiaalit ja auringonvalon synnyttämän lämpöenergian hyötykäyttö. Rakennuselementteinä käytetyt multatäytteiset autonrenkaat varaavat auringonpaisteen lämpöenergiaa. Jos auringonvaloa ei päästetä sisään kuumalla säällä, multamassa alkaa hitaasti viilentää lämpötilaa sisällä. Multatäytteiset autonrenkaat eivät reagoi lämpötilan muutoksiin nopeasti, vaan tasoittavat rakennuksen lämpötilan muutoksia. Rakennuksen ilmanvaihto on painovoimainen. Sisään virtaa viileämpää ilmaa, joka lämmettyään johdatetaan ulos katon kautta.
Lämmitys
Earthship-rakennusten lämmönhallinta perustuu auringonpaisteen lämmön talteenottoon ja lämmön varastointiin mullalla täyttettyihin autonrengasseiniin. Joissakin rakennuksissa näitä ei ole saatu tasapainoon ja rakennuksesta on tullut liian kylmä tai liian kuuma. Tavoitteena olisi että ulkoista lämmitystä tarvitsisi käyttää mahdollisimman vähän.
Risto Räppääjä ja väärä Vincent
Risto Räppääjä ja väärä Vincent  on vuonna 2020 ensi-iltansa saanut suomalainen lastenelokuva, jonka on ohjannut Maria Sid. Elokuva perustuu Sinikka Nopolan ja Tiina Nopolan samannimiseen kirjaan.
Leo Carrillo
Leopoldo Antonio Carrillo (6. elokuuta 1880 Los Angeles, Kalifornia – 10. syyskuuta 1961 Santa Monica, Kalifornia) oli yhdysvaltalainen näyttelijä. Carrillo toimi The San Francisco Examiner -sanomalehden pilapiirtäjänä ja muiden lehden työntekijöiden rohkaisemana hän päätti kokeilla uraa vaudeville-esiintyjänä. Myöhemmin hän esiintyi teatterissa ja musikaaleissa pääasiassa komediallisissa rooleissa. Carrillon ensimmäinen elokuvaesiintyminen tapahtui Booth Tarkingtonin kirjoittaman näytelmän Mr. Antonio elokuvaversiossa. Elokuvissa hänen roolihahmonsa olivat usein italialaista tai espanjalaista syntyperää olevia. Vuosina 1950–1955 Carrillo näytteli Panchoa suositussa televisiosarjassa The Cisco Kid Carrillo on saanut kaksi tähteä Hollywood Walk of Famelle.
Earthship
Autonrenkaat
Vanhoja autonrenkaita on helposti saatavilla lähes kaikkialla maailmassa. Niiden käyttäminen multatäytteisinä elementteinä on helppoa. Useimmiten yksi rakentaja lapioi multaa renkaan sisään ja toinen seisoo renkaan päällä ja hakkaa lekalla mullan tiiviiksi renkaan sisään. Multa täytyy tiivistää tasaisesti rengasta ympäri kiertäen, jottei rengas väänny. Renkaat täytyy täyttää lopullisessa sijoituspaikassa, koska täytetty rengas painaa yli sata kiloa ja sen siirtäminen paikasta toiseen on vaikeaa. Etuna autonrenkaiden käytöstä rakennusmateriaalina on hinnan lisäksi niiden hyvä kantavuus ja tulenkestävyys. Belgiassa autonrenkaiden käyttö rakennusmateriaalina on kielletty autonrenkaiden sisältämien lyijyn ja sinkin mahdollisen maaperään imeytymisen takia ja siellä käytetään autonrenkaiden sijasta hiekkasäkkejä.
Eri rakennusmallit
Earthship-rakennukset ovat useimmiten yksilöllisiä ja erilaisia variaatioita on paljon ja monissa ekotaloissa on samantyyppisiä ratkaisuja, vaikka niitä ei enää voisi varsinaisesti edes pitää Earthship-rakennuksina.
Earthship Biotecture tarjoaa seuraavia perusmalleja sivustollaan
Simple Survival
Haitin katastrofin tarpeisiin tehty yksinkertainen malli, joka tarjoaa silti suojaa, puhdasta vettä, wc:n, hieman sähköä, ruoaksi kelpaavia kasveja ja tukee jätteiden kierrättämistä.
Packaged
Helpoin Earthship Biotecturen tarjoama pakettiratkaisu, johon sisältyy talon suunnittelu, tarvittavat materiaalit ja rakennusapu.
Global
Vanhempi Earthship Biotecturen suunnittelema yleisesti käytetty rakennusmalli, jota monet muut ovat käyttäneet omien ratkaisujensa lähtökohtana.
Käyttökohteet
Earthship sopii kriisialueille hyvin, koska tarvikkeita löytyy helposti ja rakennukset on helppo rakentaa ilman erityisiä työkaluja tai erityisammattitaitoa. Koska rakennus on suunniteltu mahdollisimman omavaraiseksi, se on käyttökelpoinen myös alueilla, joilla sähköverkko ja viemäröinti eivät toimi.
Elokuva
Michael Reynoldsista ja hänen rakennusprojekteistaan on tehty elokuva nimeltä Garbage Warrior, joka on esitetty Suomessa nimellä Roskasotilaat. Elokuva keskittyy suurelta osin ongelmiin rakennusten lailliseksi saamisen ongelmiin Yhdysvalloissa, mutta siinä esitellään paljon Earthship-rakennusten ominaisuuksia ja pääperiaatteita. Elokuva löytyy mm. Youtube-nettipalvelusta.
U (albumi)
U on The Incredible String Bandin tupla-albumi, joka julkaistiin vuonna 1970 levymerkillä Elektra Records.
Kappaleet
Kaikki kappaleet säveltänyt Robin Williamson ellei toisin mainita.
Father Christmas (kappale)
Father Christmas on brittiläisen The Kinks -yhtyeen marraskuussa 1977 vain singlenä julkaistu jouluaiheinen kappale. Kappale ei saavuttanut ilmestyessään kaupallista menestystä yhtyeen kotimaassa.
Kappale kertoo miehestä, joka ei ole koskaan uskonut joulupukkiin, mutta päättää silti pukeutua pukiksi viihdyttääkseen ihmisiä tavaratalon edessä. Ryhmä köyhiä pikkupoikia pahoinpitelee hänet ja vaatii ”pukkia” antamaan heille rahaa lelujen sijaan – lelut joutavat heidän mielestään rikkaille pojille. Yksi pojista pyytää lisäksi pukkia antamaan isälleen työpaikan ja itselleen konekiväärin, jotta voisi pelotella muita lapsia. Kappaleen tekstin voikin tulkita muistutukseksi köyhissä oloissa joulun viettävien lasten puolesta.
Kappale soi elokuvan Velipuolet lopussa.
Kappaleet
A-puoli B-puoli
Lähteet
Painokset: kindakinks.net: Kinks Discography
Roberts Blossom
Roberts Scott Blossom  (25. maaliskuuta 1924 New Haven, Connecticut – 8. heinäkuuta 2011 Santa Monica, Kalifornia) oli yhdysvaltalainen näyttelijä ja runoilija.
Roberts Blossom syntyi New Havenin kaupungissa, Connecticutin osavaltiossa. Blossom aloitti näyttelemisen 1950-luvulla. Blossomin tunnetuimpia rooleja ovat muiden muassa elokuvissa Pako Alcatrazista, Yksin kotona, Nopeat ja kuolleet ja Christine – tappaja-auto.
GeForce 100 -sarja
GeForce 100 -sarja on Nvidian kymmenennen sukupolven grafiikkasuoritinsarja. Sarjan ensimmäiset ohjaimet julkaistiin tammikuussa 2009, joista useat olivat GeForce 300 -sarjan tapaan vain uudelleenbrändättyjä vanhempien sarjojen näytönohjaimia. Sarjan näytönohjaimia myytiin vain OEM-valmistajille.
HMS Chaplet
HMS Chaplet oli Britannian kuninkaallisen laivaston Ch-luokan hävittäjä.
Palvelus
Alus myytiin romutettavaksi 6. marraskuuta 1965.
Blackburn Iris
Blackburn Iris oli brittiläinen kaksitasoinen lentovenetyyppi, jossa oli kolme moottoria. Sitä valmistettiin vuodesta 1926. Britannian ilmavoimat käytti sitä vuoteen 1934 asti.
Helmikuussa 1931 Blackburn Iris -koneelle S 238 tapahtui kohtalokas onnettomuus Plymouthin satamassa. Kahdeksan koneen 12-henkisestä miehistönsä sai surmansa.
Bikini Kill
Bikini Kill oli yhdysvaltalainen punk rock -yhtye, joka perustettiin Olympiassa, Washingtonissa lokakuussa 1990. Yhtyeen perustivat laulaja ja lauluntekijä Kathleen Hanna, kitaristi Billy Karren, basisti Kathi Wilcox, ja rumpali Tobi Vail. Yhtyettä pidetään riot grrrl -musiikkityylin edelläkävijänä, ja se tuli tunnetuksi radikaaleista feministisistä sanoituksista ja kiihkeistä esityksistä. Heidän musiikkinsa on ottanut hardcoresta vaikutteita. Yhtye julkaisi kaksi täyspitkää albumia, useita EP:itä ja kaksi kokoelmaa kunnes se hajosi vuonna 1997.
Yhtye teki myös yhteistyötä isomman profiilin yhtyeiden kanssa kuten Nirvanan ja Joan Jettin, mutta vältteli isoja levy-yhtiöitä ja valtavirran rocklehdistöä.
Sojuz 18
thumb|300px|Sojuz 18:n muistoksi julkaistu neuvostoliittolainen 10 kopeekan postimerkki vuodelta 1975 Sojuz 18 oli Neuvostoliiton Sojus 18-1 -lennon korvaava onnistunut Sojuz-lento. Laukaisu tapahtui Baikonurin avaruuskeskuksesta 24. toukokuuta 1975 ja paluu noin 63 vuorokautta myöhemmin 26. heinäkuuta 1975.
Guy Boothby
Boothbyn isä oli karjatilallinen ja poliitikko Thomas Wilde Boothby ja isoisä siirtomaavallan aikainen virasta potkut saanut tuomari Benjamin Boothby. Boothby kävi koulua 16-vuotiaaksi asti Englannissa ja palasi sitten Australiaan ja työskenteli vuodesta 1890 Adelaiden pormestarin sihteerinä. Hän alkoi kaksikymppisenä julkaista kertomuksia lontoolaisissa lehdissä ja kirjoitti näytelmiä, joita esitettiin Adelaidessa. Hän matkusteli ystävänsä kanssa Kaakkois-Aasiassa ja Australiassa ja kirjoitti matkoista kirjan On the Wallaby or Through the East and Across Australia.
Boothby palasi vuonna 1894 Englantiin, jossa hän julkaisi kriitikkojen arvostaman esikoisromaaninsa In Strange Company, joka ei kuitenkaan saanut lukevan yleisön suosiota. Hän asui perheineen Bournemouthissa ja saneli kirjansa fonografille kauan ennen tekniikan hyödyntämisestä tunnettua Edgar Wallacea. Puhtaaksikirjoittaja kirjoitti sanelut paperille, jotka Boothby tarkisti. Työmenetelmän ansiosta hänellä jäi aikaa seuraelämälle ja hevosten- ja koirienkasvatukselle. Hän kirjoitti suosittuja jatkokertomuksia, jotka myöhemmin julkaistiin myös kirjoina. Tuotteliaisuus tuotti myös taloudellista menestystä.
Englannissa pääosan aikuisikäänsä asuneen Boothbyn romaanien tapahtumaympäristö ei useinkaan ollut Australia, mutta sen sijaan kertomuksien tapahtumat sijoittuvat usein eri puolille Australiaa. Häntä pidetään kuitenkin synnyinmaassaan australialaisena kirjailijana.
Boothbyn Tohtori Nikola -sarja oli menestyksekäs. Ensimmäinen osa ilmestyi jatkokertomuksena Windsor Magazinessa. Doctor Nikola oli alun perin näytelmä, mutta yritykset saada se näyttämölle epäonnistuivat. . Sarjasta on suomennettu kaksi osaa.
Boothby ehti kymmenessä vuodessa kirjoittaa lähes viisikymmentä romaania. Hän kuoli 37-vuotiaana.
Luettelo kummisedistä
Tämä on luettelo tunnetuista mafiaperheiden päälliköistä Yhdysvalloissa. Mafiaperheiden päälliköitä kutsutaan usein nimellä "Don" tai "Kummisetä".
Armas Antila
Armas Valfrid Antila (13. maaliskuuta 1903 Lapua – 15. toukokuuta 1953 Lapua) oli suomalainen pappi ja kirjailija.
Antilan vanhemmat olivat pankinjohtaja Valfrid Antila ja Iida Katariina Rintala. Hän pääsi ylioppilaaksi 1921 ja suoritti teologian erotutkinnon 1926. Antila toimi Kainuun kristillisen kansanopiston johtajana 1930–1948 ja Herättäjä-Yhdistyksen toiminnanjohtajana 1948–1953. Hän sai rovastin arvon 1948.
Armas Antila oli naimisissa vuodesta 1927 Kerttu Pasasen kanssa.
Joris Daudet
Joris Nattan Daudet (s. 12. helmikuuta 1991 Saintes) on ranskalainen BMX-pyöräilyn maailman- ja Euroopan-mestari. Daudet on 184 senttimetriä pitkä ja painaa 76 kilogrammaa. Hän edustaa Stade Bordelais bmx:ää ja hänen valmentajaan toimii Thomas Allier.
Daudet kilpaili vuoden 2012 kesäolympialaisissa sijoittuen yhdenneksitoista. MM-kilpailuista hän on saavuttanut kaksi kultaa, kaksi hopeaa ja kaksi pronssia. EM-kilpailuista hänellä on yksi kulta. Vuoden 2015 Euroopan kisoista Bakusta Daudet saavutti kultaa.
Bender Bending Rodríguez
Bender Bending Rodríguez on yhdysvaltalaisessa Futurama-televisiosarjassa esiintyvä robotti. Hahmon ääninäyttelijänä toimii John DiMaggio.
Bender on alkoholisoitunut, kleptomaaninen ja tupakoiva hahmo, joka vihaa lähes kaikkia ihmisiä Fryta ja Leelaa lukuun ottamatta. Benderillä on ollut myös lukuisia eri mittaisia suhteita sarjassa esiintyvien naispuolisten robottien kanssa.
Benderin hokema on "Bite my shiny metal ass!", jonka hän sanoo usein ollessaan vihainen tai ärsyyntynyt jostain.
Bender ihannoi televisiokokki Elzaria, jonka takia Bender toimii joskus Planet Express -avaruusaluksen kokkina, vaikka hänellä onkin surkea kokin maine. Toisinaan hän myös auttaa pakettien kuljettamisessa perille, mutta yleensä hän vain lorvii asemalla. Bender valmistettiin Tijuanassa, Mom’s Friendly Robot Companyssa. Hän toivoo salaa olevansa folklaulaja. Tämä toive tulee esiin tilanteissa, joissa magnetismi aiheuttaa hänen estoyksikkönsä vioittumisen. Hän olikin hetken Beckin yhtyeessä raaputtajana.
Bender käyttää alkoholia polttokennojensa lataamiseen ja tuottaa lopputuotteena kasvihuonekaasuja röyhtäilyn tai toisinaan piereskelyn yhteydessä syntyvän leimahduksen muodossa. Juopumuksen oireet tulevat Benderillä esiin silloin, kun hän lopettaa juomisen, jolloin hänestä tulee sekava ja hänen suunsa ympärille alkaa muodostua ruostetta. Vaikka alkoholi on Benderin ensisijainen polttoaine, hän kykenee prosessoimaan myös mineraaliöljyä, pimeää ainetta sekä fotoneita (aurinkoenergiaa). Jaksossa ”Godfellas” paljastuu, että Bender on varustettu myös ydinmiilulla.
Jaksossa Proposition Infinity Benderillä on suhde Amyn kanssa. Pari alkaa ajaa "roboseksuaalien" oikeuksia ja kampanjoida robottien ja ihmisten välisten suhteiden laillistamisen puolesta. .
Hänellä on miltei patologinen pelko purkinavaajia kohtaan. Syynä tähän on, että purkinavaaja on vastuussa Benderin isän kuolemasta.
Diamond Jenness
pienoiskuva|Diamond Jenness suunnilleen vuonna 1950. Diamond Jenness (10. helmikuuta 1886 Wellington – 29. marraskuuta 1969 Chelsea) oli uusiseelantilaissyntyinen kanadalainen antropologi. Jenness kutsuttiin vuonna 1913 osallistumaan nelivuotiselle tieteelliselle tutkimusmatkalle Arktiseen Kanadaan, josta alkoi hänen 65-vuotinen uransa Kanadan alkuperäisväestön parissa. Jennessiä pidetään yhtenä Kanadan 1900-luvun merkittävimmistä antropologeista.
Paavo Kekomäki
Paavo Kekomäki (7. tammikuuta 1900 Udelnaja, Pohjois-Inkeri [nyk. osa Pietaria] – 6. tammikuuta 1977 Helsinki) oli suomalainen juristi, lakitieteen tohtori 1933. Hän oli lainvalmistelukunnan jäsen 1934–1937, oikeusneuvos vuodesta 1937. Hän julkaisi oikeustieteellisiä artikkeleita alan aikakauslehdissä sekä väitöskirjan Ammattimaisten ja tavanomaisten rikosten käsitteistä (1933). Hän oli korkeimman oikeuden jäsen 1937–1970.
Ensimmäinen virkasyytemenettely Donald Trumpia vastaan
Ensimmäinen virkasyytemenettely Donald Trumpia vastaan oli Yhdysvaltain kongressin joulukuusta 2019 helmikuuhun 2020 käsittelemä virkasyyte istuvaa Yhdysvaltain presidenttiä Donald Trumpia vastaan. Trumpia syytettiin kahdesta rikoksesta, vallan väärinkäytöstä ja kongressin lainkäytön estämisestä. Hänet vapautettiin lopulta syytteistä tiukan äänestyksen jälkeen.
Prosessi alkoi syyskuussa 2019, kun Yhdysvaltain edustajainhuoneen puhemies Nancy Pelosi ilmoitti virkasyytetutkinnan aloittamisesta presidentti Trumpia vastaan. Edustajainhuoneen tekemän tutkinnan ja äänestysten tulos ratkaisi Trumpin asettamisen virkasyytteeseen. Trumpin toimia on tutkinut moni edustajainhuoneen komitea. Edustajainhuone hyväksyi virkasyytteen Trumpia vastaan 18. joulukuuta 2019 pidetyssä istunnossaan. Yhdysvaltain senaatti hylkäsi lopulta syytteet Trumpia vastaan 5. helmikuuta 2020. Edustajainhuoneessa enemmistönä mutta senaatissa vähemmistönä olleet demokraatit äänestivät kaikki Trumpin viraltapanon puolesta, mutta Trumpin oman puolueen republikaanien senaattorit yhtä lukuun ottamatta äänestivät molempien syytteiden hylkäämisen puolesta.
Trump kiisti syyllisyytensä ja vertasi tutkintaa noitavainoihin. Tammikuussa 2021 käynnistyi toinen virkasyytemenettely Donald Trumpia vastaan.
Liikennetarkastaja (arvonimi)
Liikennetarkastajan nimi ja arvo on Suomessa tasavallan presidentin myöntämä arvonimi, joka on myönnetty vain yhden kerran itsenäisyyden aikana (vuonna 1944) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.
Ensimmäinen virkasyytemenettely Donald Trumpia vastaan
Syytetutkinnan taustat ja syyt
Virkasyytetutkinta sai alkunsa siitä, kun Donald Trumpin epäiltiin pyytäneen apua ulkovalloilta voittaakseen vuonna 2020 järjestettävät presidentinvaalit. Trumpin epäillään muun muassa keskustelleen Ukrainan presidentin Volodymyr Zelenskyin kanssa ja pyytäneen häneltä tietoja Joe Bidenin pojan, Hunter Bidenin toimista. Trumpin väitetään pyrkineen saamaan tietoa Bidenistä tuodakseen julki häntä koskevia mainetta pilaavia väitteitä. Ennen keskustelua Zelenskyin kanssa Trump oli jäädyttänyt Ukrainalle myönnetyn 400 miljoonan dollarin sotilastuen. Tieto Trumpin ja Zelenskyin välisen keskustelun mahdollisesta sisällöstä tuli ilmi Yhdysvaltain hallinnossa työskentelevältä tuntemattomalta ilmiantajalta.
Trump on myöntänyt keskustelleensa Zelenskyin kanssa, mutta kiistänyt painostaneensa häntä.
Virkarikostutkinnassa keskiössä ovat kaksi syytettä Trumpia kohtaan. Syytteiden mukaan Trump käytti ulkopoliittista valta-asemaa oman henkilökohtaisen edun saavuttelemiseksi ja pyrki estämään Yhdysvaltain kongressin lainkäyttöä.
Syytetutkinnan edentä
Yhdysvaltain edustajainhuone äänesti lokakuun lopulla 2019 virkasyytetutkinnan käytännön järjestelyistä ja tutkinnan jatkamisen puolesta. Tutkinnan johtavana toimijana on toiminut edustajainhuoneen demokraattijohtoinen tiedustelukomitea. Tiedustelukomitea julkaisi 3. joulukuuta 2019 loppuraporttinsa, jossa todetaan Trumpin todisteiden valossa käyttäneen asemaansa väärin oman poliittisen etunsa ajamiseksi. Raportti perustuu muun muassa moniin suljettuihin ja julkisiin kuulemisiin sekä todistuksiin, joiden aikana kuultiin muun muassa Yhdysvaltain Ukrainan-lähettilästä ja Yhdysvaltain EU-lähettilästä. Raportin jälkeen virkarikostutkinta siirtyi edustajainhuoneen oikeuskomitean tutkintaan, jonka kuulemiseen Trump ei asianajajansa kanssa osallistunut. Edustajainhuoneen oikeusvaliokunta hyväksyi virkarikossyytteen edennän koko edustajainhuoneen äänestettäväksi joulukuussa 2019.
Trumpia tukevat edustajainhuoneen republikaanit julkaisivat oman raporttinsa Trumpin toimista komitean raporttia edeltäneenä päivänä. Valkoinen talo kiisti tiedustelukomitean raportin todistavan mitään. Trump kutsui tiedustelukomitean raporttia vitsiksi.
Edustajainhuoneen äänesti virkasyytteen etenemisestä keskiviikkona 18. joulukuuta. Edustajainhuoneen oletettiin ennakkoon äänestävän todennäköisesti virkasyytteen puolesta, sillä enemmistö on demokraatteja. Edustajainhuoneen äänestys ratkaisee sen, joutuuko Trump virkarikosoikeudenkäyntiin senaatissa. Ennen äänestystä Trump lähetti edustajainhuoneen puhemiehelle Nancy Pelosille kirjeen, jossa hän varoitti edustajainhuoneen demokraatteja äänestystuloksesta kritisoiden sen seurauksia. Istunnossa äänestettiin kahdesta syytekohdasta: vallan väärinkäyttö ja kongressin lainkäytön estäminen. Syytekohta vallan väärinkäytöstä hyväksyttiin äänin 230–197 ja syytekohta kongressin lainkäytön estämisestä hyväksyttiin äänin 229–198. Äänestystulosten myötä Trumpista tuli kolmas presidentti Yhdysvalloissa, jota vastaan on nostettu virkasyyte. Asiaa käsitellyt istunto kesti liki 12 tuntia.
Syytteiden käsittely ja hylkääminen senaatissa
Tammikuussa 2020 alkoi Yhdysvaltain senaatissa historiallinen virkarikosoikeudenkäynti, jossa presidentti Trumpia syytettiin virka-asemansa väärinkäytöstä ja kongressin tekemän rikostutkinnan haittaamisesta. Trump oli kolmas Yhdysvaltain presidentti, joka joutui virkarikosoikeudenkäyntiin. Aiemmin syytteet on nostettu Andrew Johnsonille vuonna 1868 sekä Bill Clintonille 1998. Molempien syytteet kaatuivat senaatissa. Trump joutui virkarikosoikeudenkäyntiin, koska kongressin alahuoneen eli edustajainhuoneen enemmistö on hyväksynyt virkarikossyytteen molemmat syytekohdat. Vallan väärinkäytössä on kyse siitä, että Trumpin katsotaan painostaneen Ukrainaa saadakseen itselleen hyötyä vuoden 2020 presidentinvaalikampanjaan. Trump halusi Ukrainan aloittavan tutkinnan demokraattien presidenttiehdokkaaksi pyrkivän Joe Bidenin ja tämän pojan toimista Ukrainassa. Tutkinnan vaikeuttamisessa on kyse siitä, ettei Trump suostunut tutkinnan kuultavaksi ja Valkoinen talo kielsi useiden kuultaviksi kutsuttujen todistamisen. Virkarikossyyte käsiteltiin kongressin ylähuoneessa eli senaatissa, joka on puolestaan republikaanienemmistöinen. Viraltapano vaatisi kahden kolmasosan enemmistön. Helmikuussa 2020 Yhdysvaltain senaatti odotetusti vapautti Trumpin molemmista syytteistä. Äänestyksiä järjestettiin kahden eri syytteen, vallan väärinkäytön ja kongressin työn estämisen osalta. Ensimmäinen äänestys päättyi äänin 52–48 ja toinen äänin 53–47. Republikaanit äänestivät syytteiden hylkäämisen puolesta, poikkeuksena senaattori Mitt Romney, joka äänesti tuomion puolesta ensimmäisen syytteen kohdalla. Kaikki demokraatit äänestivät molemmissa äänestyksissä Trumpin viraltapanon puolesta.
Virkasyytteen kannatus
Muun muassa uutistoimisto Reutersin tekemän tutkimuksen perusteella aikuisista 47 prosenttia kannattaa Trumpin virkasyytteen asettamista ja 40 prosenttia vastustaa sitä. Virkasyytteen kannatus on jakautunut tutkinnan toimeenpanemisesta lähtien melko tasaisesti Yhdysvaltain republikaanisen ja demokraattisen puolueen kannattajien kesken.
Sam Willoughby
Sam Willoughby (s. 15. elokuuta 1991 Bedford Park) on australialainen BMX-pyöräilyn olympiamitalisti ja maailmanmestari. 173 senttimetriä pitkä ja 85 kilogrammaa painava Willoughby edustaa Redline Bicycles -seuraa.
Willoughby saavutti olympiahopeaa vuoden 2012 kesäolympialaisista Lontoosta. MM-kilpailuista Willoughbyllä on kolme kultaa. Vuonna 2014 hän saavutti kultaa niin eliittikilpailusta kuin aika-ajostakin.
Kenya Moore
Kenya Summer Moore (s. 24. tammikuuta 1971, Detroit, Michigan Yhdysvallat) on yhdysvaltalainen näyttelijä ja entinen Miss USA.
Moore syntyi Detroitissa. Hän on afroamerikkalainen ja opiskeli Cass Technical High Schoolissa ja Wayne State Universityssä. Hän voitti vuonna 1993 Miss Michigan USA:n ja pääsi edustamaan Michiganin osavaltiota Miss USA -kilpailuun, jonka hän voitti. Hän pääsi myös finaaliin Miss Universessa.
Moorella on ollut rooleja muiden muassa elokuvassa Haku päällä (Waiting to Exhale, 1995).
Fabienne Feraez
Fabienne Feraez (s. 6. elokuuta 1976) on beniniläinen entinen yleisurheilija, joka kilpaili pikajuoksussa. Hän edusti Ranskaa vuoteen 2003 asti ja on seuratasolla pariisilaisen Racing CF:än kilpailija.
Feraez osallistui MM-kisoihin ensimmäistä kertaa vuonna 2003, jolloin hän oli 200 metrillä puolivälierissä. Hän pääsi samalla matkalla puolivälieriin myös Ateenan olympialaisissa 2004, joissa hän oli eränsä viides. Feraez juoksi välieriin asti Helsingin MM-kisoissa 2005 ja sai seuraavana vuonna pronssia Afrikan-mestaruuskilpailuista. Hän kilpaili vielä Pekingin olympialaisissa 2008, joissa hän putosi jo ensimmäisellä kierroksella.
Ennätykset
Lähde: IAAF
HMS Andromeda (F57)
HMS Andromeda (viirinumero F57) oli Britannian kuninkaallisen laivaston Leander-luokan fregatti Falklandin sodassa.
Valmistus
Alus tilattiin Yarrow Shipbuildersilta, missä köli laskettiin 25. huhtikuuta 1966. Se laskettiin vesille 24. toukokuuta 1967 ja valmistui 2. joulukuuta 1968 kolmannen sarjan ensimmäisenä aluksena.
Palvelus
Palvelukseen oton jälkeen alus määrättiin Kaukoitään, missä se osallistui 1969 Beirapartioihin. Niiden tarkoituksena oli valvoa Rhodesian ja Mozambiquen välistä öljykauppaa. Seuraavat vuodet alus kotivesillä.
Alus oli modernisoitavana 1978-1980, jolloin sille asennettiin Exocet- ja Sea Wolf -ohjukset, jotka paransivat sen meri- ja ilmamaalien torjuntakykyä.
Gösta Moliis-Mellberg
Levi Gösta Sigfrid Moliis-Mellberg (21. joulukuuta 1883 Helsinki – 13. maaliskuuta 1971 Helsinki ) oli suomalainen pappi, filosofian tohtori ja ruotsin kielellä kirjoittanut kirjailija.
Moliis-Mellberg valmistui 1908 filosofian kandidaatiksi. Hän opiskeli sitten teologiaa ja toimi 1910–1912 Hangöbladet-lehden päätoimittajana. Moliis-Mellberg vihittiin papiksi 1913 ja hän toimi sitten pappina eri maaseurakunnissa 1913–1925 ja sen jälkeen 1925–1956 Helsingin pohjoisen ruotsalaisen seurakunnan kirkkoherrana. Hän väitteli filosofian tohtoriksi 1928.
Toisen maailmansodan aikana Moliis-Mellberg toimi juutalaisten puolestapuhujana.
Quintin Hogg
Quintin McGarel Hogg eli lordi Hailsham, vuodesta 1970 Hailshamin paroni, vuosina 1950–1963 Hailshamin 2. varakreivi, KG, CH, PC, QC, FRS (9. lokakuuta 1907 – 12. lokakuuta 2001) oli brittiläinen poliitikko ja lakimies, joka tuli tunnetuksi uransa pituudesta, vahvasta kampanjoinnista konservatiivipuolueen puolesta ja poliittisesta kirjoittelustaan. Hän toimi yli vuosikymmenen lordikanslerina, jota tehtävää myös hänen isänsä, Hailshamin varakreivi oli hoitanut.
Hogg opiskeli Eton Collegessa ja Oxfordin yliopistossa. Hän oli Britannian parlamentin alahuoneen jäsen 1938–1950 ja osallistui ensimmäisen kerran Britannian hallitukseen 1945. Hailsham siirtyi alahuoneesta ylähuoneeseen vuonna 1950 isänsä kuoltua, kun hän peri isänsä varakreivin arvon. Hogg toimi konservatiivipuolueen puheenjohtajana 1957–1959 puoluejohtaja Harold Macmillanin kaudella.
Hogg hyökkäsi vahvasti seksiskandaalin kouriin joutunutta John Profumoa vastaan ja suhtautui jyrkän kielteisesti homoseksuaalisuuteen.
Giovanni Stroppa
pienoiskuva|Giovanni Stroppa vuonna 2017. Giovanni Stroppa (s. 24. tammikuuta 1968 Mulazzano) on italialainen jalkapalloilija ja jalkapallovalmentaja. Hän oli pelaajaurallaan keskikenttäpelaaja. Hän pelasi Serie A:ssa 243 ottelua, joissa hän teki 24 maalia. Hän edusti Serie A:ssa Milania, Laziota, Foggiaa, Udinesea ja Piacenzaa sekä lisäksi alemmilla sarjatasoilla Monzaa, Bresciaa, Genoaa, Alzanoa, Avellinoa ja Chiaria. Hän pelasi Italian maajoukkueessa neljä maaottelua vuosina 1993–1994. Hän on valmentanut Pescaraa Serie A:ssa vuonna 2012 kesäkuusta marraskuuhun sekä useita muita joukkueita alemmilla sarjatasoilla. Hänen valmennuksessaan Crotone nousi Serie B:stä Serie A:Han keväällä 2020.
Emasin kansallispuisto
Puisto on pääasiassa ruohomaata ja alueelta löytyy yli 350 lintu-, 78 nisäkäs-, 69 matelija-, 21 sammakkoeläin- ja 9 kalalajia. Puiston nisäkäslajeihin kuuluvat mm. isomuurahaiskarhu, harjasusi, jättiläisvyötiäinen, suohirvi ja jaguaari.
Yhdessä Chapada dos Veadeirosin kansallispuiston kanssa Emas muodostaa UNESCOn maailmanperintökohteen.
Ram Oren
Ram Oren (s. 4. helmikuuta 1952) on yhdysvaltalainen metsätieteilijä, joka työskentelee Duken yliopistossa ekosysteemien toiminnan ja rakenteen professorina (1986-) ja Helsingin yliopiston vierailevana professorina Ilmakehätutkimuksen huippuyksikön metsätieteiden tutkimusryhmässä (2017-2021). Hän kuuluu poikkitieteellisen tutkimuksen alalla maailman viitatuimpiin tutkijoihin (2018 ja 2019).
Oren suoritti alemman korkeakoulututkinnon vuonna 1978 (B.Sc., Humboldt State University). Hän jatkoi maisteriksi (M.Sc. 1980) ja metsätieteen tohtoriksi (Ph.D., 1984) Oregonin osavaltionyliopistossa. Orenin englanninkielinen väitöskirja (1984) käsitteli metsän lehtipinta-alan ja lehvistön massan yhteyttä yhteyttämisen ja puuston kasvun tulkitsemisessa. Työ oli otsikoitu Leaf area index and specific leaf weight : keys to interpreting canopy photosynthesis and stand growth.
Oren nousi syksyllä 2018 (ja uudelleen marraskuussa 2019) viitatuimpien tutkijoiden joukkoon tieteenalat ylittävän tutkimuskentän aihepiiristä (Highly Cited Researchers, luokka Cross-Field). Tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2019 julkaistuun luetteloon oli valittu yhteensä noin 6 200 tutkijaa, joista 3 700 oli ryhmitelty johonkin 21:stä selvityksessä mukana olleesta tieteenalaryhmästä ja 2 500 oli poikkitieteellisten aihepiirien tutkijoita. He kaikki kuuluvat tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista.
( )
on islantilaisen post-rock-yhtye Sigur Rósin neljäs albumi. Siinä on kahdeksan nimeämätöntä kappaletta, jotka on jaettu kahteen osaan. Yhtyeen oman kuvailun mukaan ensimmäiset neljä ovat ”kevyempiä ja optimistisempia” ja seuraavat neljä ”synkeämpiä ja melankolisempia”. Levyn kaksi osaa on jaettu niiden väliin jätetyllä 36 sekunnin hiljaisuudella.
Albumin nimi sisältää vain kaksi vastakkain olevaa sulkumerkkiä. Sillä ei ole virallista, lausuttavaa nimeä. Myöskään yhdelläkään levyn kappaleista ei ole varsinaista virallista nimeä, mutta yhtye on julkaissut jokaiselle kotisivuillaan lempi- tai työnimen.
Kaikki albumin kappaleet on laulettu ”vonlenskaksi”. Se on yhtyeen laulajan Jón ”Jónsi” Þór Birgissonin kehittämä kieli (hänen lähinnä vain improvisoituaan musiikkiin), joka koostuu merkityksettömistä tavuista ja muistuttaa hieman scat-laulantaa. Kieli on nimetty Sigur Rósin ensimmäisen albumin, Vonin mukaan, jolla Jónsi ensi kertaa käytti sitä. Suurin osa :n kappaleiden sanoituksista toistuu uudelleen ja uudelleen, jopa jokaisessa kappaleessa.
Kappaleet
Nimet ovat kappaleiden työnimiä tai nimiä, joilla yhtyeen jäsenet niihin viittaavat.
Arvo Kippola
Arvo Aukusti Kippola (9. heinäkuuta 1924 Ylivieska – 21. maaliskuuta 1975 Heinola ) oli suomalainen kirjailija. Hän oli Itä-Häme-lehden kirjallisuustoimittaja.
Erika Ender
Erika Leopoldine Margot Ender (17. toukokuuta 1913 Pietari – 17. huhtikuuta 1988 Helsinki) oli suomalainen kirjailija.
2-etyyliheksanoli
2-etyyliheksanoli on rasvaliukoinen orgaaninen yhdiste (alkoholi), joka on huoneenlämmössä (20 °C) olomuodoltaan väritön neste, jolla on tunnusomainen makeahko, imelä haju, mikäli yhdisteen hajukynnys ylittyy. Sen kemiallinen kaava on C8H18O ja rakennekaava CH3(CH2)3CH(CH2CH3)CH2OH. Aineesta käytetään myös nimiä 2-etyyli-1-heksanoli ja 2-etyyliheksyylialkoholi.
2-etyyliheksanolin moolimassa on 130,228 g/mol, sulamispiste −76 °C, kiehumispiste 184–185 °C, suhteellinen tiheys 0,83 g/cm3 (vesi = 1,0 g/cm3), liukoisuus veteen 20 °C lämpötilassa huono eli 1,0 g / 1 000 ml, leimahduspiste 73 °C, itsesyttymislämpötila 231 °C, taitekerroin 1,43–1,433 ja CAS-numero 104-76-7.
2-etyyliheksanoli on rakennusten sisäilmassa kosteus- ja mikrobivauriota ilmaiseva yhdiste. Eräät homeet, kuten Aspergillus versicolor ja sädesienet (streptomykeetit, aktinomykeetit) tuottavat 2-etyyliheksanolia. Ainetta voi syntyä myös emäksisissä olosuhteissa rakennekosteuden vaikutuksesta PVC-mattojen valmistuksen yhteydessä pehmittiminä käytettyjen ftalaattien hajoamistuotteena.
Ympäristö- ja terveysvaikutukset
2-etyyliheksanoli on erittäin helposti haihtuva yhdiste. Lyhytaikainen altistus aineelle ärsyttää silmiä, ihoa sekä hengitysteitä. 2-etyyliheksanoli on rasvaliukoinen yhdiste, joten sitä kertyy hitaasti elimistöön tiloissa oleskeltaessa tai työskenneltäessä. Sen pitoisuus elimistössä nousee, kunnes pitoisuus aiheuttaa oireita. Tämän vuoksi pienikin pitoisuus on sisäilmassa haitallinen. Normaalissa sisäilmassa 2-etyyliheksanolia ei ole lainkaan. Kun 2-etyyliheksanolin lähde poistetaan tai altistunut siirtyy työskentelemään tilaan, jossa sitä ei ole ilmassa, niin sen pitoisuus elimistössä alkaa laskea. Aineen poistuminen elimistöstä kestää noin 3 kuukautta.
Valmistus ja käyttö
2-etyyliheksanolia valmistetaan prosessissa, joka lähtee propeenista. Propeenista valmistetaan hydroformylaatiolla butanaalia, joka emäksisen katalyytin vaikutuksesta reagoi aldolikondensaatiolla. Tässä reaktiossa muodostuva 2-etyyli-2-heksenaali vedytetään 2-etyyliheksanoliksi. Sekä hydroformylaatio- että vedytyskatalyytteinä käytetään koboltti- tai rodiumyhdisteitä.2-etyyliheksanolia käytetään liuottimena ja erityisesti valmistettaessa muovin pehmentiminä käytettäviä ftalaattiestereitä. Tällaisia ovat muun muassa di(2-etyyliheksyyli)ftalaatti, di(2-etyyliheksyyli)adipaatti ja di(2-etyyliheksyyli)tereftalaatti.
Sacha Distel
pienoiskuva|Sacha Distel Alexandre ”Sacha” Distel (29. tammikuuta 1933 Pariisi – 22. heinäkuuta 2004 Rayol-Canadel-sur-Mer) oli ranskalainen laulaja ja jazzkitaristi, joka kotimaansa lisäksi nousi suosioon myös Britanniassa ja Yhdysvalloissa muun muassa coverversiollaan Burt Bacharachin laulusta ”Raindrops Keep Fallin’ on My Head”.
Sacha Distelin isä oli Venäjältä Ranskaan lokakuun vallankumousta pakoon 1917 kävellyt Leonid Distel ja eno Ray Ventura toimi jazzpromoottorina, joka oli mukana tuomassa swing-musiikkia Ranskaan 1930-luvulla. Sachasta tuli enon Les Collégiens -jazzorkesterin kitaristina. Kun vierailevaksi solistiksi vuonna 1948 saatiin trumpetisti Dizzy Gillespie, Distel innostui cool jazzista ja bebopista niin, että sai orkesterin jäseniä lähtemään mukaansa perustamaan oman yhtyeensä. Hän työskenteli 1950-luvulla Gillespien ja laulaja Tony Bennettin kanssa ja sai itsekin nimeä ranskalaisena crooner-tyylin laulajana. 1960-luvulla hän kirjoitti Bennettille laulun ”The Good Life”, josta tuli myös Distelille itselleen eräänlainen tunnuslaulu ranskalaisversiona ”La belle vie”.
Distelin ensimmäinen hitti oli vuoden 1959 ”Scoubidou”, joita seurasivat muun muassa laulut ”O quelle nuit”, ”Personnalités”, ”Mon beau chapeau”, ”Le boogie du bébé”, ”Scandale dans la famille”, ”Ces mots stupides” ja ”L’Incendie à Rio’. 1970-luvulla Distel levytti Brigitte Bardot’n kanssa ranskalaisversion Stevie Wonderin hitistä ”You Are The Sunshine of My Life” nimellä ”Le soleil de ma vie”.
1970-luvulla Sacha Distelistä tuli suosittu myös Britanniassa, jossa hän esiintyi monissa televisio-ohjelmissa vielä 1980-luvullakin. Vuonna 1980 hän lauloi suuren ihailijansa kuningataräiti Elisabetin 80-vuotispäivillä. Vuonna 2000 Distel esitti lakimiehen roolia musikaalin Chicago lontoolaistuotannossa.
Sacha Distel seurusteli jonkin aikaa muun muassa Brigitte Bardot’n, Jeanne Moreaun, Juliette Grecon ja Dionne Warwickin kanssa. Hän avioitui vuonna 1963 alppihiihtäjä Francine Bréaud’n kanssa. He saivat kaksi poikaa. Avioliiton aikanakin Distelillä oli monia rakastajattaria. Vuonna 1985 saippuasarjan tähti Chantal Nobel vammautui pysyvästi Distelin ajettua Porschensa ulos tieltä. Myös Distel itse loukkaantui onnettomuudessa niin, että joutui käytännössä lopettamaan uransa.
Distel kuoli syöpään heinäkuussa 2004 Saint-Tropez’n lähellä. Vain pari viikkoa aiemmin hän oli vielä esiintynyt Ranskan television Qui veut gagner des millions ? -hyväntekeväisyysshow’ssa.
1917
Vuosi 1917 oli normaalivuosi, joka alkoi maanantaista.
Lähteet
1901 – 1950
Jenni (televisiosarja)
Jenni on saksalais-brittiläinen animaatiosarja, jonka päähenkilö Jenni asuu ratsastustilalla.
Helter Skelter
Paul McCartney sai inspiraation kappaleeseen luettuaan musiikkilehdestä The Who -yhtyeen singlen ”I Can See for Miles” arvostelun, jossa singleä kuvailtiin äänekkäimmäksi ja villeimmäksi levytykseksi ikinä. Tämän innoittamana McCartney halusi tehdä vieläkin äänekkäämmän ja villimmän kappaleen, ja tulokseksi syntyi "Helter Skelter". Jotkut musiikkimaailman historioitsijat ovat sanoneet, että se on yksi heavy metalin kehityksen avainkappaleista.
Hainaninuunilintu
Hainaninuunilintu (Seicercus hainanus) on Hainanin saaren vuorilla Kiinassa elävä uunilintu. Se nimettiin vasta vuonna 1993. Sen pituus on 10–11 cm ja se on väritykseltään kellanvihreä. Populaation koko on 2 500–10 000 yksilöä ja elinympäristön ala 13 200 neliökilometriä.
Helter Skelter
Yhdysvaltalainen glam metal -yhtye Mötley Crüe on tehnyt kappaleesta oman versionsa, joka on julkaistu Shout at the Devil -albumilla. Myös irlantilainen rockyhtye U2 versioi ”Helter Skelteriä” vuonna 1988 ilmestyneellä Rattle and Hum -albumillaan.
Rantaheinäyökkönen
Rantaheinäyökkönen (Simyra albovenosa) on merenrantojen ruovikoissa elävä kesän yöperhonen.
Koko ja ulkonäkö
Ulkonäöltään vaihteleva perhonen. Etusiivet ovat useimmiten vaalean kellanruskeat, hieman mustakehnäiset, mutta tummuus vaihtelee suuresti ja joissakin populaatioissa musta väri voi olla jopa hallitseva. Siipisuonet erottuvat aina terävästi vaaleina viiruina. Yökköstäplät puuttuvat, mutta siiven tyvessä on aina vaihtelevan pituinen, musta tyvijuomu. Takasiivet ovat valkoiset, ulkoreunoistaan usein hieman tummemmat. Siipiväli 28–40 mm.
Ulkonäöltään samankaltaisia lajeja ovat etenkin olkiyökköset (suku Mythimna).
Levinneisyys ja lentoaika
Rantaheinäyökkösen levinneisyys ulottuu Välimereltä ja Länsi-Euroopasta Keski-Aasiaan. Suomessa lajia tavataan Ahvenanmaalla, saaristossa sekä meren rannikkoa pitkin ainakin Oulun korkeudelle saakka. Lisäksi on muutamia havaintoja sisämaan vesistöalueilta. Perhoset lentävät kahtena sukupolvena toukokuun loppupuolelta heinäkuun alkuun ja heinäkuun loppupuolelta elokuulle.
Elinympäristö ja elintavat
Rantaheinäyökkönen on elää usein runsaslukuisena merenrantojen ruovikoissa. Perhoset aloittavat lennon illan alkaessa hämärtymään ja tulevat valolle, eivät syötille. Toukat koteloituvat heinien lehdistä kehrätyn kotelokopan sisään. Kotelo talvehtii.
Suomessa lajia on tutkittu sillä esiintyvän melanismin vuoksi. Väritykseltään poikkeuksellisen tummia yksilöitä tavataan pääasiassa Suomenlahden saaristossa, missä jopa 80 % perhosista on tummaa muotoa.
Ravintokasvi
Toukka syö erilaisia rantakasveja, erityisesti ruokohelpeä (Phalaris arundinacea) ja järviruokoa (Phragmites australis).
Kaizer Chiefs FC
Kaizer Chiefs Football Club on vuonna 1970 perustettu eteläafrikkalainen jalkapalloseura Johannesburgin kaupungista. Seura pelaa maan pääsarjassa ABSA Premiershipissä. Se pelaa kotiottelunsa noin 95 000 katsojaa vievässä vuoden 2010 MM-finaalin näyttämössä Soccer Cityssä. Seura on maan menestynein jalkapallojoukkue 11 liigamestaruudellaan ja on myös Etelä-Afrikan suosituin urheiluseura. Kaikki maat mukaan laskien Kaizer Chiefsillä on noin 16 miljoonaa fania.
Brittiläinen indiepop-bändi Kaiser Chiefs on saanut nimensä seuran mukaan, sillä Kaizer Chiefsin entinen pelaaja Lucas Radebe pelasi pitkän aikaa bändin jäsenten suosikkiseurassa, Leeds Unitedissa.
Vuosina 2012-2015 seuraa valmensi Suomen jalkapallomaajoukkuettakin valmentanut Stuart Baxter.
Historiaa
Vuonna 1970 perustettu Kaizer Chiefs voitti ensimmäisen mestaruutensa maan pääsarjassa National Premier Soccer Leaguessa neljä vuotta perustamisensa jälkeen eli vuonna 1974. National Premier Soccer League-nimellä pidetyn liigan seura voitti myös vuosina 1977, 1979, 1981 ja 1984. Vuonna 1985 liigan nimi muuttui National Soccer Leagueksi ja tämän Chiefs onnistui voittamaan vuosina 1989, 1991, 1992. Liigan nimi muuttui jälleen vuonna 1996, nyt muotoon ABSA Premiership. Tällä nimellä nykyisinkin tunnetun liigan joukkue on onnistunut voittamaan kausina 2003-04, 2004-05 ja viimeisimpänä kaudella 2012-13.
Vuosien aikana Amakhosi-lempinimellä tunnettu joukkue on pelannut yhdeksällä eri stadionilla, joista nykyisellä Soccer Cityllä eli FNB Stadiumilla seura on pelannut vakituisesti kaudesta 2010-11 lähtien.
Kansandemokratia
Kansantasavalta tai kansandemokratia on marxilais-leniniläisten puolueiden hallitsemissa valtioissa käytetty hallintomuoto. Nimitys kansandemokratia sisältää ajatuksen, että järjestelmä eroaa porvarillisesta demokratiasta. Ideologian mukaan valta oli työväenluokan eli ns. proletariaatin. Tällöin valtio on ”koko kansan valtio”, koska porvaristo luokkana on hävinnyt. Tällöin ei enää ole tarvetta porvarilliselle demokratialle, jonka Vladimir Lenin näki kaikkein tehokkaimpana diktatuurin muotona, joka alistaa työväenluokkaa, puolustaa porvaristoa ja antaa etuoikeuksia porvaristolle riistäjäluokkana.
Yhteistä kansandemokratioille on demokraattiseen sentralismiin perustuva yksipuoluejärjestelmä ja kommunistisen puolueen johtoasema. Kansandemokratioita nimitettiin kommunistisiksi tai sosialistisiksi valtioiksi. Vaaleissa ehdokkaat ovat kommunistisen puolueen jäseniä tai vähintäänkin sen hyväksymiä. Kommunistipuolueen ohella saattaa olla epäitsenäisiä apupuolueita, esimerkiksi talonpoikien puolue. Itäblokin kansandemokratioiden kommunistihallitukset kaatuivat vuonna 1989. Lopullisesti itäblokki hajosi Neuvostoliiton hajottua 26. joulukuuta 1991.
Historia
Ensimmäiset kansandemokratiat muotoutuivat toisen maailmansodan jälkeen, kun Neuvostoliitto alkoi korostaa marxilais-leniniläisen järjestelmän ylivoimaisuutta kapitalismiin verrattuna. Tämä merkitsi, että eri maiden kommunistipuolueita rohkaistiin ottamaan valta itselleen. Sodan voittajavaltioihin kuuluneen Ison-Britannian pääministeri Winston Churchill piti maaliskuussa 1946 puheen, jossa hän pahoitteli, että Itä-Eurooppa on jäämässä rautaesiripun taakse Neuvostoliiton määräysvaltaan.
Neuvostoliitto toteutti kansandemokratioiden muodostamisen Josif Stalinin uskotun miehen Andrei Ždanovin johtamana vuodesta 1947 alkaen. Tätä varten perustettiin Kominform-järjestö. Monet itäeurooppalaiset tunsivat kiitollisuutta venäläisille natsimiehityksen lopettamisesta. Kommunistipuolueet saivat paljon kannatusta, ja Kominform ohjasi niitä hankkimaan vaikutusvaltaa myös poliisivoimissa ja armeijassa. Neuvostoliitto takasi niille, että jos he pääsevät valtaan, he myös pysyvät vallassa. Esimerkiksi Tšekkoslovakiassa kommunistit saivat vallan itselleen lyhyen tapahtumasarjan tuloksena. Helmikuussa 1948 hallituspuolueet riitautuivat ja ei-kommunistit erosivat siitä. Kommunistit jäivät hallitukseen ja ottivat haltuunsa tärkeimmät virkapaikat. Presidentti Beneš pelkäsi maan joutuvan sisällissotaan ja nimitti täysin kommunistisen hallituksen 25. helmikuuta 1948. Tämän jälkeen kommunistit eivät enää antaneet valtaa muille puolueille.
Nykyiset ja entiset marxilais-leninistiset kansantasavallat
300px|pienoiskuva|Kansantasavallat ja kansandemokratiat: {{legend|FireBrick|Nykyiset}}{{legend|LightCoral|Entiset}}
My Indigo
pienoiskuva|Sharon den Adel esiintymässä Within Temptationin kanssa vuonna 2008 My Indigo on hollantilaisen laulaja ja lauluntekijä Sharon den Adelin sooloprojekti. Projektista ilmoitettiin ensimmäisen kerran loppuvuodesta 2017. My Indigo ei liity den Adelin sinfoniseen metallibändiin Within Temptationiin, ja eroaa musiikillisestikin radikaalisti tästä. My Indigon musiikki on tyyliltään indie poppia, poppia ja ambientia ja den Adel kertoi saaneensa paljon vaikutteita myös 80-luvun pop-musiikista.
Tausta
Vuoden 2017 lopulla Sharon den Adelin ja Within Temptationin sosiaalisissa medioissa ilmoitettiin uuden ilmoituksen tulevan piakkoin den Adelilta. 10. päivä marraskuuta den Adel julkaisi videon, jossa kertoo omasta sooloprojektistaan. Adel kertoi olleen vaikeuksissa kappaleiden kirjoittamisen kanssa bändin viimeisimmän maailmankiertueen jälkeen. Hän päätti kirjoittaa kappaleita itselleen, eikä bändille pystyäkseen paremmin käsittelemään tunteita ja saadakseen uutta inspiraatiota. Den Adel kamppaili henkilökohtaisten ongelmien kanssa, jotka koskivat hänen isäänsä. Myöhemmin den Adel kertoi isänsä menehtyneen sairauteen ja My Indigo albumi omistettiin hänen muistolleen.